Diari Oficial de la Generalitat Valenciana


Sumari del DOGV 8985, del 29-12-2020 (2020/11328)

RESOLUCIÓ de 23 de desembre de 2020, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11169


Data del document
:   23-12-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * dia festiu

RESOLUCIÓ de 23 de desembre de 2020, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana per a l'any 2021. [2020/11677]  
D'acord amb el que s'estableix en l'article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i en l'article 46 del Reial decret 2001/1983, de 28 de juliol, sobre jornades especials de treball, ?seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició li siguen pròpies en cada municipi, determinant-se per l'autoritat laboral competent ?a proposta del Ple de l'Ajuntament corresponent- i publicant-se en el butlletí oficial de la comunitat autònoma».  
  
Per altra part, l'article 30.7 de la Llei 39/2015, d'1 d'octubre, del procediment administratiu comú de les administracions públiques, disposa que l'Administració de l'Estat i les administracions de les comunitats autònomes, amb subjecció al calendari laboral oficial, fixaran, en el seu respectiu àmbit, el calendari de dies inhàbils a l'efecte de còmput de terminis, havent de comprendre el calendari aprovat per les comunitats autònomes els dies inhàbils de les entitats que integren l'Administració local corresponent al seu àmbit territorial.  
Tenint en compte, a més, que la determinació de les festes locals en un municipi té rellevància no sols a efectes laborals, sinó que incideix també en la determinació dels dies que es consideren hàbils a l'efecte de còmput de terminis administratius i judicials, dona validesa a la realització d'actes processals per part dels poders públics i particulars, determina l'obertura d'oficines públiques i jutjats, així com els dies inhàbils per al tràfic jurídic i mercantil.  
Per a l'any vinent existeixen algunes corporacions locals que, a aquesta data, encara no han comunicat a la Conselleria l'acord del ple per a la determinació de les seues festivitats locals en 2021, per la qual cosa en aquest cas, en la relació dels municipis de la present proposta de Resolució apareix l'expressió «sense determinar». El motiu fonamental d'aquest retard obeeix a l'evolució de la pandèmia, ja que en funció d'aqueixa evolució les festivitats locals podrien ser establides en diferents dates. No obstant això, donada la importància que té aquesta determinació d'acord amb l'expressat en el paràgraf precedent, es proposa la signatura i publicació de la resolució, sense perjudici d'ulteriors modificacions de la mateixa en funció de la determinació que formulen els Ajuntaments sobre les seues festivitats de caràcter local.  
En virtut d'això, vistos els preceptes legals esmentats, a proposta de les direccions territorials d'Economia Sostenible, Sectors Productius, Comerç i Treball, d'Alacant, Castelló i València, en execució del que es disposa en el Decret 158/2020, de 23 d'octubre, del Consell, pel qual es determina el calendari laboral d'aplicació en l'àmbit de la Comunitat Valenciana per a 2021, en els termes acordats pels plens dels ajuntaments de les tres províncies de la Comunitat Valenciana, i a proposta de la directora general de Treball, Benestar i Seguretat Laboral, resolc:  
  
  
Primer  
Per a l'any 2021 es determinen com a festes locals, retribuïdes i no recuperables, en l'àmbit de la Comunitat Valenciana, les relacionades en l'annex adjunt a la present resolució.  
  
Segon  
La resolució produirà efectes a partir de l'endemà de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, e spodrà recórrer potestativament en reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar davant la Conselleria d'Economia, Sostenible, Sectors Productius, Comerç i Treball en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
c) En el cas que el recurrent siga una administració local, de conformitat amb el que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si escau, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis de cara a la seua fermesa, per no ser substitutiu del règim de recursos en via administrativa.  
  
València, 23 de desembre de 2020.- El conseller d'EconomIa Sostenible, Sectors Productius, Comerç i Treball: Rafael Climent González.